Държавен вестник, бр. 38, 2021 г., стр. 107

БРОЙ  38	
Д Ъ Р Ж А В Е Н  В Е С Т Н И К 	
СТР.  107  
 
160 
режим, различен от този за работа на масата за картите. 
 
15.6.5     По време на часовете на тъмнина трябва да е възможно да се различават 
показаните информационни и контролни устройства. 
 
15.6.6     Следва да се обърне внимание на допълнителните изисквания за 
осветлението в 12.7 и 12.8. 
 
15.7        Прозорци 
 
15.7.1     Разделителите между прозорците, разположени отпред, отстрани и във вратите, 
трябва да бъдат сведени до минимум.  Не се инсталират разделители непосредствено пред 
оперативните станции. 
 
15.7.2     Администрациите се уверяват, че винаги се осигурява ясна видимост през 
прозорците на работното помещение, независимо от метеорологичните условия.   
Предвидените средства за поддържане на прозорците в чисто състояние се разполагат така, 
че нито една повреда да не може да доведе до намаляване на свободното поле на видимост, 
да попречи сериозно на способността на екипажа да продължи работата и да постави 
плавателния съд в покой. 
 
15.7.3     Осигуряват се механизми, така че изгледът напред от оперативните станции да не 
се влияе неблагоприятно от слънчево заслепяване.  На прозорците не се монтират нито 
поляризирани, нито оцветени стъкла. 
 
15.7.4     Прозорците на работното помещение трябва да бъдат под ъгъл, за да се 
намали нежеланото отражение. 
 
15.7.5     Прозорците трябва да са изработени от материал, който няма да се счупи на 
парчета при удар. 
 
15.8        Комуникационни съоръжения 
 
15.8.1     Осигуряват се необходимите средства, за да се даде възможност на екипажа да 
комуникира помежду си и да има достъп помежду си и с други лица на борда на 
плавателния съд както при нормални, така и при аварийни условия. 
 
15.8.2   Осигуряват се средства за комуникация между работното помещение и 
помещенията, в които се намира главният двигател, включително всеки пункт за аварийно 
управление на руля, независимо дали двигателят се управлява дистанционно или локално. 
 
15.8.3     Осигуряват се средства за публично обръщение и съобщения, свързани с 
безопасността, от пунктовете за управление до всички зони, до които пътниците и 
екипажът имат достъп. 
 
15.8.4     В работното помещение се осигуряват се средства за наблюдение, приемане и 
предаване на радиосъобщения за безопасност. 
 
15.9        Температура и вентилация 
 
Работното помещение трябва да бъде оборудвано с подходящи системи за контрол на 
температурата и вентилацията. 
 
15.10      Цветове 
 
161 
Материалите на повърхностите в работното помещение трябва да са с подходящ цвят и 
покритие, за да се избегнат отражения. 
 
15.11      Мерки за безопасност 
 
В работната зона не трябва да има физически пречки за персонала с неплъзгащи се подови 
настилки при сухи и влажни условия, както и подходящи парапети.  Вратите трябва да 
бъдат снабдени с устройства, които да им пречат да се движат, независимо дали са 
отворени или затворени. 
 
 
 
 
ГЛАВА 16 
 
СИСТЕМИ ЗА СТАБИЛИЗИРАНЕ 
 
16.1        Дефиниции 
 
16.1.1     „Система за контрол на стабилизирането“ е система, предназначена да 
стабилизира основните параметри на положението на плавателния съд: крен, диферент, 
курс и височина и да контролира движенията на плавателния съд: напречно клатене, 
надлъжно клатене, рискаене и вертикално клатене.  Този термин не включва устройствата, 
които не са свързани с безопасната експлоатация на плавателния съд, напр. системите за 
намаляване на клатенето или намаляване ефекта на вълнението. 
 
Основните елементи на системата за контрол на стабилизирането могат 
да включват следното: 
 
.1 
устройства като рул, криле, клапи, цилиндри, вентилатори, водни струи, 
витла за накланяне и управление, помпи за движещи се течности; 
 
.2      задвижващи механизми, задействащи устройствата за стабилизиране; и 
 
.3 
стабилизиращо оборудване за генериране и обработване на данни с цел 
вземане на решения и даване на команди, като например сензори, логически 
процесори и устройство за автоматичен контрол на безопасността. 
 
16.1.2     „Самостабилизиране“ на плавателния съд е стабилизирането, осигурено 
единствено от присъщите характеристики на плавателния съд. 
 
16.1.3     „Принудително стабилизиране“ на плавателния съд е стабилизирането, 
постигнато чрез: 
 
.1      система за автоматично управление; или 
 
.2      система за ръчно управление; или 
 
.3 
комбинирана система, включваща елементи както на автоматични, така и на 
ръчно подпомагани системи за управление. 
 
16.1.4     „Подобрено стабилизиране“ е комбинация от самостабилизиране и принудително 
стабилизиране. 
 
16.1.5     „Устройство за стабилизиране“ е устройство, посочено в 16.1.1.1, с помощта на 
което се генерират сили за контрол на положението на плавателния съд.